ΓΡΑΠΤΗ ΕΡΩΤΗΣΗ E-2303/99

υποβολή: Sir Robert Atkins (PPE-DE) προς την Επιτροπή

(13 Δεκεμβρίου 1999)

Θέμα: Το πρόβλημα του «Σφάλματος της χιλιετίας » στα αεροδρόμια

Είναι ικανοποιημένη η Επιτροπή με την προστασία και την ασφάλεια που προσφέρουν τα διεθνή αεροδρόμια στους ταξιδιώτες της ΕΕ από την απειλή που είναι γνωστή ως «Σφάλμα της χιλιετίας»;

Κοινή απάντηση του κας de Palacio εξ ονόματος της Επιτροπής στις γραπτές ερωτήσεις P-2267/99, E-2303/99, E-2304/99 και E-2305/99

(16 Δεκεμβρίου 1999)

Ο ρόλος της Επιτροπής στον τομέα των αερομεταφορών και των αερολιμένων, όπως και σε άλλους τομείς όπου πρέπει να αντιμετωπιστεί το πρόβλημα της αλλαγής ημερομηνίας ενόψει της μετάβασης στο 2000 (Y2K), συνίσταται, κυρίως, στο να διευκολύνει τη διάδοση των πληροφοριών. Σύμφωνα με τις αρμοδιότητες των κρατών μελών και την αρχή της επικουρικότητας, η πρωταρχική ευθύνη για την αντιμετώπιση του «ιού του 2000» στους αερολιμένες, εμπίπτει στις αρχές των αερολιμένων και τις εθνικές αρχές της πολιτικής αεροπορίας. Οι κανονισμοί ασφάλειας έχουν συμφωνηθεί διεθνώς σε παγκόσμια βάση και τα κράτη μέλη φέρουν την ευθύνη για την εξασφάλιση της τήρησης των κανόνων και των κανονισμών που εφαρμόζονται στους αερολιμένες. Ορισμένοι διεθνείς οργανισμοί πρέπει να διαδραματίσουν το δικό τους ρόλο ανάλογα με τις αρμοδιότητές τους.

Ο Διεθνής Οργανισμός Πολιτικής Αεροπορίας (ΔΟΠΑ) εκπόνησε κριτήρια αξιολόγησης για τον «ιό του 2000», τα οποία καλύπτουν τιςπηρεσίες εναέριας κυκλοφορίας, τους αερολιμένες και τις αεροπορικές εταιρείες, και κάλεσε τα κράτη μέλη του να διενεργήσουν κριτική αξιολόγηση συμμόρφωσης ενόψει της μετάβασης στο 2000 και να παράσχουν τις κατάλληλες πληροφορίες σχετικά με το καθεστώς συμμόρφωσης των αντίστοιχωνπηρεσιών τους. Οι πληροφορίες αυτές διατίθενται στους εξουσιοδοτημένουςπαλλήλους, και ο ΔΟΠΑ έχειποβάλει έκθεση αξιολόγησης της ετοιμότητας σε παγκόσμια κλίμακα ενόψει της μετάβασης στο 2000, η οποία είναι προσιτή στο κοινό.

Ο Eurocontrol εστιάζεται, κυρίως, στην εκπόνηση σχεδίων αντιμετώπισης εκτάκτων καταστάσεων. Σε συνεργασία με το ΔΟΠΑ, ο Eurocontrol προχωρά στη σύσταση ευρωπαϊκής περιφερειακής συντονιστικής μονάδας Y2K για τη συλλογή και τη διάδοση πληροφοριών στις χώρες της περιοχής, προκειμένου να αντιμετωπιστεί ενδεχόμενη διατάραξη των συστημάτων αερομεταφορών με διορθωτικές δράσεις των λειτουργικών μέτρων αντιμετώπισης απροόπτων. Η μονάδα αυτή θα είναι εγκατεστημένη στην Κεντρική Μονάδα Διαχείρισης της Ροής του Eurocontrol στις Βρυξέλλες, όπου θα λειτουργήσει στις 31 Δεκεμβρίου και την 1η Ιανουαρίου 2000.

Συμπληρώνοντας την πρωτοβουλία του ΔΟΠΑ, η Ευρωπαϊκή Διάσκεψη Πολιτικής Αεροπορίας (ECAC) έχει μελετήσει τις νομικές πτυχές πιθανών γραμμών δράσης, που εξετάζονται σε σχέση με την ετοιμότητα ενόψει της μετάβασης στο 2000, καθώς και πιθανούς περιορισμούς των λειτουργιών στις περιπτώσεις όπου δενπάρχουν πληροφορίες σχετικά με το καθεστώς συμμόρφωσης ήπάρχουν λόγοι αμφιβολιών ως προς τη μη συμμόρφωση. Έχει διαμορφωθεί κοινή προσέγγιση για την αντιμετώπιση των περιπτώσεων, όπου οι παρεχόμενες πληροφορίες θεωρούνται ανεπαρκείς για την επίλυση σημαντικών προβλημάτων. Η κατάσταση θα διερευνηθεί στο προσεχές μέλλον και, εφόσον κρίνεται αναγκαίο, θα εξεταστεί η ανάληψη δράσεως.

Η Διεθνής Οργάνωση Εναέριων Μεταφορών (IATA), με την οποία συνεργάστηκε το Διεθνές Συμβούλιο Αεροδρομίων (ACI), εκπόνησε το βιομηχανικό έργο Y2K, το οποίο καθιερώθηκε τον Ιούνιο 1998 και εστιάζεται στην αύξηση της ευαισθητοποίησης και της ενημέρωσης, την ενίσχυση της συνεργασίας στο βιομηχανικό τομέα, τη συλλογή πληροφοριών σχετικά με την ετοιμότητα ενόψει της μετάβασης στο 2000 και την προώθηση του σχεδιασμού αντιμετώπισης απροόπτων. Μέσω της IATA, οι αεροπορικές εταιρείεςλοποίησαν πρόγραμμα που περιλαμβάνει συστήματα εναέριας κυκλοφορίας και αερολιμένες, κατασκευαστές αεροσκαφών, κινητήρων και ηλεκτρονικών συστημάτων αεροπλοΐας.

Με βάση τις πληροφορίες και τις εκθέσεις που έλαβε, για παράδειγμα τις εκθέσεις των εκπροσώπων διεθνών κυβερνητικών και βιομηχανικών οργανισμών στη συνάντηση εργασίας που οργανώθηκε από την Επιτροπή στις 29-30 Σεπτεμβρίου, η Επιτροπή θεωρεί ότι ο τομέας των αερομεταφορών έχει προχωρήσει αρκετά όσον αφορά τις προετοιμασίες προκειμένου να αντιμετωπιστούν τα προβλήματα που ενδέχεται να ανακύψουν στις ευρωπαϊκές χώρες, σύμφωνα τα σχέδια που προορίζονται για την επίτευξη της συμμόρφωσης και πρόβλεψης μέτρων για ενδεχόμενες έκτακτες καταστάσεις. Τέτοια σχέδια καλύπτουν ικανοποιητικά τις άμεσες ανησυχίες σχετικά με την ασφάλεια. Ωστόσο δεν μπορεί να αποκλειστεί η πιθανότητα περιορισμών της χωρητικότητας στις ημέρες που θα ακολουθήσουν μετά την αλλαγή του έτους.

Πιο συγκεκριμένα, σύμφωνα με τις διαθέσιμες πληροφορίες, έχουν ήδη εφαρμοστεί ή αναμένεται να ολοκληρωθούν εγκαίρως για την αλλαγή ημερομηνίας στα διεθνή αεροδρόμια των κρατών μελών, πλήρη και ολοκληρωμένα προγράμματα για τον εντοπισμό και την αντιμετώπιση ενδεχομένων προβλημάτων ενόψει της μετάβασης στο 2000.

Αναφέρεται επίσης ότι, μετά από αίτημα της Ευρωπαϊκής συνόδου κορυφής της Κολωνίας, συστάθηκε από την Επιτροπή, τον Ιούλιο 1999, ομάδα εργασίαςψηλού επιπέδου για την αλλαγή ημερομηνίας της χιλιετίας, η οποία συνέρχεται κάθε μήνα και θα συνεχίσει, έως το τέλος του τρέχοντος έτους, να αντιμετωπίζει διάφορες πτυχές του «ιού του 2000» σε κοινοτικό επίπεδο.